alexandrainst/scandi-wiki huggingface dataset:
Sindi

Sindi er ein by i Pärnu maakond i Estland med om lag 4000 innbyggjarar. Han ligg 14 km frå Pärnu.

Sindi ligg på venstrebreidda av Pärnuelva, mellom elva og våtmarksområdet Lanksaare.

Historie
I området der Sindi ligg i dag låg den første kjende busetnaden i Estland, Pulli, frå rundt 8500 f.Kr. Han vart oppdaga av geologar i 1965. Busetnaden eksisterte truleg berre ei kort stund, sidan området seinare vart dekt av vatn. Som eit myrlendt område sidan har område vore stort sett folketomt til 1500-talet. 

Byen er kalla opp etter Clauss Zindt, ein borgarmeister i Pärnu i 1565, som bygde eit våningshus (Zintenhof) der byen i dag ligg. Busetnaden voks opp i 1833 rundt ein tekstilfabrikk eigd av godseigaren. Han vart offisielt ein kommune i 1921 og ein by i 1938.

Viktig for utviklinga av byen var jernbanelinja som kom hit i 1928. Denne linja vart lagt ned i 1970.

Kjelder
Denne artikkelen bygger på «Sindi» frå ,  den 8. april 2009.  
 

Byar i Estland
Kommunar i Estland
Pärnu maakond
Kunda i Estland

Kunda er ein by i Estland ved kysten av Finskebukta. Det ligg ein cellulosefabrikk (AS Estonian Cell), ein sementfabrikk og ei hamn i byen. Han har om lag 4000 innbyggjarar. 

Nokre av dei eldste spora etter menneske i Estland er funne her frå rundt 6500 f.Kr. Denne busetnaden har gjeve namn til Kunda-kulturen.

Kunda flybase ligg 13 km vest for Kunda, og vart tidlegare nytta av Sovjetunionen.

Kjelder

Denne artikkelen bygger på «Kunda, Estonia» frå ,  den 8. april 2009.

Bakgrunnsstoff

Byar i Estland
Kommunar i Estland
Lääne-Viru maakond
Kärdla

Kärdla er den største byen på øya Hiiumaa i Estland og hovudstad i Hiiu maakond.

Geografi 
Kärdla (etter det opphavlege svenske namnet Kärrdal) ligg på nordaustkysten av Hiiumaa, ved Tarestebukta (Tareste laht) (svensk Tarrasviken). Søraust for byen ligg Kärdla-krateret, som er 455 millionar år gammalt. Fleire små elvar renn gjennom byen. Her finst òg ein artesisk brønn.

Historie 

Kärdla vart først nemnd i 1564 som ein landsby busett av svenskar. Han blømde då det vart opna ein tekstilfabrikk her i 1830. Ei hamn vart bygt i 1849. Både hamna og fabrikken vart øydelagd under den andre verdskrigen.
Kärdla vart offisielt ein kommune i 1920 og ein by i 1938.

Kjende folk 

Komponisten Erkki-Sven Tüür vart fødd i Kärdla.

Galleri

Kjelder 

 Denne artikkelen bygger på «Kärdla» frå , den 8. april 2009.

Bakgrunnsstoff 

Byar i Estland
Kommunar i Estland
Hiiu maakond
Loksa

Loksa er ein by og ein kommune nord i Estland, i Harju maakond. Byen har kring 3500 innbyggjarar. 

Loksa ligg ved kysten av Austersjøen. Elva Valgejõgi renn gjennom byen og renn ut i Hara-bukta her.

Soge 
Ein landsby kalla Loksa er først nemnd i 1687. Rundt 1874 tok utviklinga av dagens moderne by til, då landeigarar grunnla eit teglverk utanfor landsbyen. Rundt verket voks det opp ein marknadsby.

I 1903 blei det grunnlagd eit verft på staden, og ein både skipa ut murstein til Tallinn, Helsingfors og St. Petersburg, og reparerte skip her.

Byar i Estland
Kommunar i Estland
Harju maakond
Kehra

Kehra er ein by i Anija vald i Harju maakond nord i Estland. Kehra er det administrative senteret i kommunen og har like over 3000 innbyggjarar. 

Kehra har ein stasjon på jernbanelinja Elektriraudtee.

Byen har ei kyrkje, bygd av russarane.

Kjende folk frå Kehra 

 August Vaga (1893-1960), botanikar

Kjelder

Denne artikkelen bygger på «Kehra» frå ,  den 8. april 2009.  

Byar i Estland
Harju maakond
Tõrva

Tõrva er ein by og ein kommune sør i Estland. Han er den nest største av tre byar i Valga maakond.

Tõrva fekk bystatus 1. mai 1938.

Tvillingbyar 

Byar i Estland
Kommunar i Estland
Valga maakond
Räpina

Räpina (tysk Rappin) er ein by og ein kommune sør i Estland med like under 3000 innbyggjarar. Han ligg i Põlva maakond ved elva Võhandu. 

Det ligg ein papirfabrikk i Räpina, ein tradisjon som har vart i byen sidan 1734, då det vart reist ei papirmølle ved elva.

Kjelder

Denne artikkelen bygger på «Räpina» frå ,  den 8. april 2009.  

Byar i Estland
Kommunar i Estland
Põlva maakond

et:Räpina
it:Räpina
lt:Repina
ru:Ряпина
vo:Räpina
fiu-vro:Räpinä
Narva-Jõesuu

Narva-Jõesuu (tysk Hungerburg, russisk Усть-Нарва, Ust-Narva) er ein by i Ida-Viru maakond nord i Estland ved kysten av Austersjøen og nær grensa til Russland. På estisk og russisk tyder namnet «munningen til Narvaelva».

Byen har om lag 3000 innbyggjarar og som i den nærliggande byen Narva, er dei fleste innbyggjarar russarar. 13 % av innbyggjarane er etniske estlendingar. 

Den sju kilometer lange kvite sandstranda er ein populær turistdestinasjon om sommaren. På 1800-talet og tidleg på 1900-talet var byen ein kurstad som ofte vart vitja av adelen i St. Petersburg, som ligg mindre enn 150 km mot aust.

Kjelder 

 Denne artikkelen bygger på «Narva-Jõesuu» frå , den 8. april 2009. 

Byar i Estland
Kommunar i Estland
Ida-Viru maakond
Tamsalu

Tamsalu er ein by og kommune i Lääne-Viru maakond i Estland med om lag 2500 innbyggjarar.

Historie 

Byen vart første gong nemnd i 1512, men var berre ein uviktig landsby fram til 1876. Dette året vart jernbanelinja frå Tartu til Tallinn lagt til landsbyen. Han vart ein eigen kommune i 1996.

Kjelder
Denne artikkelen bygger på «Tamsalu» frå ,  den 8. april 2009.  
 

Kommunar i Estland
Byar i Estland
Lääne-Viru maakond
Kilingi-Nõmme

Kilingi-Nõmme er ein by sørvest i Estland. Han er senter i Saarde vald i Pärnu maakond.

Kilingi-Nõmme fekk bystatus 1. mai 1938.

Byar i Estland
Pärnu maakond
Otepää

Otepää er ein by i Valga maakond i Estland med om lag 2000 innbyggjarar. Otepää er ein populær skistad, og vert ofte kalla «vinterhovudstaden» i Estland. Ofte vert det halde verdscuprenn i langrenn her. 

Otepää fekk bystatus 1. april 1936.

Kjelder 

 Denne artikkelen bygger på «Otepää» frå , den 8. april 2009.

Bakgrunnsstoff 

Byar i Estland
Kommunar i Estland
Valga maakond
Karksi-Nuia

Karksi-Nuia (svensk Karkhus) er ein by i Viljandi maakond sør i Estland, nær grensa til Latvia. Dei næraste byane er Univere i vest, Polli og Karksi i nord og Kovakula i sør. 

Karksi-Nuia ligg sør i Viljandi maakond og har litt over 2000 innbyggjarar. Han høyrer til kommunen Mulgi vald. Karksi-Nuia ligg 34 km frå Viljandi, 82 km frå Pärnu og Tartu og 100 km frå Tallinn.

Karksi vart først nemnd på 1100-talet som eit administrativt senter.

Diskoskastarane Märt Israel og Margus Hunt kjem begge frå byen.

Kjelder 

Denne artikkelen bygger på «Karksi-Nuia» frå ,  den 8. april 2009. 
 oppgav desse kjeldene:

Byar i Estland
Viljandi maakond
Püssi

Püssi er ein by og ein kommune i Ida-Viru maakond i Estland med like under 2000 innbyggjarar. 

Kommunar i Estland
Byar i Estland
Ida-Viru maakond
Mustvee

Mustvee er ein by og ein kommune i Estland. Han ligg ved breidda av innsjøen Peipus i Jõgeva maakond.  Han har om lag 1600 innbyggjarar, halvparten etniske estlendingar og halvparten etniske russarar. 

Namnet vart nemnd første gongen i 1343 då området var styrt av Den livlandske ordenen. Staden vart ein opphaldsstad for russiske gammaltruande etter dei russiske styresmaktene erklærte dei lovlause i 1658.

Galleri

Byar i Estland
Kommunar i Estland
Jõgeva maakond
Tavle-Jakob

Jakob Sørensson Giskegaard (), betre kjend som Tavle-Jakob, var ein norsk biletkunstnar og treskjerar frå Giske på Sunnmøre.

Tavle-Jakob var fødd på eit leiglendingsbruk under storgarden Giske. 22 år gamal fekk han i oppgåve å lage ny altartavle i Giske kyrkje. Han mangla reiskapar til å skjere i tre, og tok difor i bruk nokre ljåspissar som han omforma til knivar.

Etter han gifta seg i 1766 dreiv han eit bruk på garden Klokkarsund i Borgund. Kring 1778 måtte han gå frå garden. Han budde så fram til 1781 på Alnes i Giske, der kona var i frå. I 1782 budde han i Steinvågen, nær sentrum i den seinare byen Ålesund. Ved folketelijinga 1801 budde han på garden Giske att, der to av sønene var i ferd med å slå seg ned som leiglendingsbønder. Jakob flytta noko etter til garden Roald på øya Vigra, der han fekk seg eit lite stykke jord.

Forutan å ha stått for mykje av interiøret i Giske kyrkje, skar han fem altertavler til fem kyrkjer på Sunnmøre, attåt ei i Romsdal. Han stod bak altertavler til Vigra kyrkje, Vatne kyrkje, Skodje kyrkje og Sandøy kyrkje. Den siste tavla gjorde han seg ferdig med då han var over 80 år gamal. Ved sidan av desse lagde Tavle-Jakob også ei rekkje epitafium, almissebøsser og lause figurar.

Tavle-Jakob døydde som fattiglem på Roald i 1827.

Kjelder 
Oddgeir Bruaset: Arven: ei vandring i sunnmørsk kulturhistorie del II, s. 36 – Skyline, 2008. ISBN 978-82-91385-48-8.

Fotnotar

Bakgrunnsstoff 

 
Norske treskjerarar
Folk frå Giske
Lihula

Lihula (tysk Leal) er ein by og ein kommune i Lääne maakond i Estland med om lag 1400 innbyggjarar. 

Lihula-borga vart først nemnd i 1211. Han var sete for bispedømet Saare-Lääne (Ösel-Wiek). Den 8. august 1220 vart ein svensk arme slått i eit slag her av estlendingane. 

Ei kort stund stod det eit monument i Lihula til ære for dei estiske soldatane som kjempa i lag med tyskarane mot Sovjetuninoen under den andre verdskrigen. Statsminister Juhan Parts gav ordre om å fjerne monumentet og sidan juni 2007 har det stått på Okkupasjonsmuseumet i Tallinn.

Kjelder 

Denne artikkelen bygger på «Lihula» frå , den 8. april 2009. 

Byar i Estland
Kommunar i Estland
Lääne maakond
Võhma

Võhma er ein kommune og by i Viljandi maakond i Estland med om lag 1700 innbyggjarar. 

Byen har ei historie som går tilbake til 1500-talet. I perioden 1928 til 1996 var han hovudsakleg kjend for slakteriet som var her. Nedleggjinga av slakteriet førte til store arbeidsløyse i byen, men dette har i seinare tid kome seg.

Kjelder

Denne artikkelen bygger på «Võhma» frå ,  den 8. april 2009.  

Byar i Estland
Kommunar i Estland
Viljandi maakond
Antsla

Antsla er ein by og kommune i Võru maakond i Estland med om lag 1500 innbyggjarar. 

Han fekk bystatus 1. mai 1938 av Konstantin Päts. Busetnaden har vore kjend sidan 1405. Byen har ein jernbanestasjon og ein møbelfabrikk. 

Byar i Estland
Kommunar i Estland
Võru maakond
Abja-Paluoja

Abja-Paluoja er ein by i Viljandi maakond i Estland med om lag 3000 innbyggjarar. Han vart først nemnd i 1504. 

Elva Halliste og Kairstesjøen ligg nær byen. Sjølve kommunen Abja grensar til Latvia i sør. 

Det har vore skule i Abja sidan 1812.

Bakgrunnsstoff 
 Abja Vald 
 Abja Gümnaasium

Byar i Estland
Viljandi maakond
Suure-Jaani

Suure-Jaani er ein by og kommune i Viljandi maakond sør i Estland, 25 km nord for byen Viljandi. Byen har om lag 1200 innbyggjarar.

Historie 
Dei eldste arkeologiske funna daterer seg frå 5000-talet f.Kr. Mot slutten av 1100-talet vart åsfortet Lehola til dei gamle estlendingane reist her, om lag 2 km nordaust for dagens by. I dag er to tredjedelar av fortet grave fram.

Kjende innbyggjarar 
 Artur Kapp, komponist
 Villem Kapp, komponist
 Paul Kondas, målar
 Mart Saar, komponist

Kjelder 

 Denne artikkelen bygger på «Suure-Jaani» frå , den 8. april 2009. 

Byar i Estland
Kommunar i Estland
Viljandi maakond
Windows 95

Windows 95 var eit operativsystem utgjeve av Microsoft den 24. august 1995. Før utgjevinga vart det omtala både som Windows 4 og det interne kodenamnet Windows Chicago. Windows erstatta forgjengaren Windows 3.1. Skilnadane mellom dei to utgåvene var store. Windows 3.11 og tidlegare utgåver, var operativmiljø som kjøyrde oppå MS DOS, medan den nye utgåva var eit sjølvstendig operativsystem integrert med MS DOS 7.0.

Windows 95 vart etterfulgd av Windows 98 den 25. juni 1998.

Utgåver 

Microsoft Windows
Windows 98

Windows 98 var eit operativsystem utgjeve av Microsoft den 25. juni 1998. Windows 98 etterfølgde forgjengaren Windows 95 og gjekk under kodenamnet Memphis, medan det vart utvikla. Ei oppdatering av Windows 98, kalla Second edition (eller berre SE) vart lansert i 1999, før operativsystemet vart erstatta av Windows ME i september 2000.

Utgåver

Microsoft Windows
Ljos yver Grav

Ljos yver Grav er ein påskesalme skriven av Elias Blix. Det er den einaste av Blix sine eigne påskesalmar som kom med i Norsk Salmebok. Salmen vart trykt i bladet Nordmannen nr 15/1890 og tatt med i 4. utgåva av Nokre Salmar, som vart utgjeven av Det Norske Samlaget i 1891.

Med sin biletrikdom og mange tema henta frå Bibelen, framstår «Ljos yver grav» som ein svært typisk Blix-salme. Dei fyrste kapitla av Fyrste Mosebok er ei av Blix sine bibelske hovudkjelder. I denne salmen dreg Blix dei bibelske linene vidare, heilt fram til dei siste kapitla i Johannes' openberring. Eit sentralt døme er livstreet, med tilknyting til Fyrste Mosebok, Tredje Mosebok og Johannes' Openberring. Typisk for Blix som salmediktar er det å bruke bilete henta frå det norske kystlandskapet.

Salmen har seks vers, og alle versa vart tekne med både i Nynorsk Salmebok og i Norsk Salmebok. Her vart språket lett modernisert, slik at opningslina lyder «Ljos over grav», og fleirtalsbøying av verb («me livna») er utelate. Melodien som oftast vert nytta, er skriven av Ludvig M. Lindeman i 1871.

Kjelder 
 Blixblog
 Leif Haugen

Bakgrunnsstoff 
 Heile teksten i originalversjon 
 Notebilete

Referansar 

Påskesalmar
Elias Blix
Ingveig

Ingveig er eit kvinnenamn av norrønt opphav. Det er sett saman av gudenamnet Ing- (Frøy) og -veig, eit kvinneleg sisteledd som kan tyda 'styrke' eller 'stridande'. Ein annan skrivemåter er Ingvei. 

Ingveig har namnedag den 10. april. I 2009 var det 161 norske kvinner som heitte Ingveig.

Bakgrunnsstoff

Kjelder 
 Norske navn.no

Kvinnenamn
Førenamn av norrønt opphav
Namn knytte til åsatru
Ingvald

Ingvald er eit mannsnamn sett saman av det norrøne gudenamnet Ing og valdr, norrønt for 'leiar' eller 'herskar'.

Ingvald har norsk namnedag den 10. april.

Namnet har den norrønte forma Ingivaldr, medan Ingevall og Ingevåll var gammalsvenske variantar. Ingvalda er ei kvinneleg form for av namnet.

Namneberarar 
 Ingvald Undset (1853–1893), norsk arkeolog og far til Sigrid Undset
 Ingvald Svinsås-Lo (1897–1980), norsk politikar
 Ingvald Haugen (1894–1958), norsk fagforeinigsleiar
 Ingvald Raknem (1910-1980), norsk litteraturprofessor
 Ingvald Ulveseth (1924–2008), norsk politikar og statsråd
 Ingvald Godal (1934-2019), norsk politikar

Kjelder 
 Denne artikkelen bygger på «Ingvald» frå , den 9. april 2009. 
 

Mannsnamn
Prešov

Prešov er ein by aust i Slovakia. Han er sete i Prešov kraj og har om lag 90 000 innbyggjarar, som gjer han til den tredje største i landet.

Historie 
Området rundt Prešov har vore busett sidan steinalderen. Dei eldste verktøya og mammutbeina som er funne er 28 000 år gamle. Dagens busetnad har spor tilbake til 700-talet. 

Mot slutten av 1000-talet hadde byen vorte ein del av Kongedømet Ungarn og ungarske soldatar slo seg ned i byen. I fløgje ei segn vart byen grunnlagd i 1132 av kongen av Ungarn, Blinde Béla og kalla opp etter jordbærplanter i nærleiken. På 1200-talet flytta mange tyskarar til Prešov frå Szepes etter mongolinvasjonen i 1241. Dei første skriftlege kjeldene som nemner Prešov går tilbake til 1247 i eit dokument frå kong Béla IV, då han vart nemnd som Epuries. På denne tida var han ein landsby som høyrte til den nærliggande Šariš-borga. I 1299 fekk Prešov kommunstatus frå Andreas III og i 1374 vart han erklært ein fri kongeleg by. Dette førte til at handverket og handelen (særleg eksport av vin frå Tisza-regionen til Polen) tok seg opp. På 1400-talet vart Prešov med i Pentapolitana, ein allianse på fem byar aust i Slovakia (Bardejov, Levoča, Košice, Prešov og Sabinov).

Den første skulen ein veit om i byen daterer seg frå 1429. I 1572 vart det starta utgraving av salt i Solivar (då ein nærliggande by som i dag er ein del av Prešov). Sidan Prešov vart stadig viktigare vart han i 1647 sete i grevskapet Šariš.

I 1667 vart det viktige Evangeliske lutherske gymnaset i Prešov grunnlagd av lutheranarane i byen. I 1687 vart 24 prominente borgarar og adelsmenn avretta for å ha støtta opprøret til Imre Thököly.

På byrjinga av 1700-talet gjorde byllepest og bybrannar store innhogg i folketalet, og det var til slutt berre 2000 att. Byen kom seg att på andre halvdel av 1700-talet, og handelen og handverket auka igjen. Det vart òg bygd nye fabrikkar på denne tida. I 1752 fløymde saltgruva i Solivar over. Sidan den gong har ein produsert salt frå gruva ved å koke saltlaken. 

I 1870 kom den første jernbanelinja til byen frå Košice. Mot slutten av 1800-talet hadde byen elektrisitet, telefon, telegraf og kloakkanlegg. I 1887 øydela ein brann store delar av byen. I 1918 vart Prešov ein del av det nye Tsjekkoslovakia. Under den andre verdskrigen vart den nærliggande byen Košice igjen ein del av Ungarn som følgje av den første Wien-prisen. Dette førte til at mange institusjonar vart flytta frå Košice til Prešov, og han vart slik viktigare. I 1944 opna eit profesjonelt slovakisk teater i Prešov.

I kommunisttida etter 1948 vart Prešov eit industrisenter, og folketalet auka raskt frå 28 000 i 1950 til 52 000 i 1970 og 91 000 i 1990.

Kjelder 
 Denne artikkelen bygger på «Prešov» frå , den 9. april 2009. 
  oppgav desse kjeldene:
 Offisiell historie

Bakgrunnsstoff 
 
 Informasjon frå Slovakia.org

Presov
Prešov kraj
Pentapolitana

Pentapolitana var ei byforbund av dei fem viktigaste ungarske frie kongelege byane i mellomalderen i det som i dag er det austlege Slovakia. 
Byane var Košice, Bardejov, Levoča, Prešov og Sabinov.

Det første møtet mellom representatane frå desse byane fann stad i 1412, men alliansen kom først i kraft mellom 1440 og 1445. 

Hovudrolla til Pentapolitana var å kontrollere og utvikle handelen, sidan gamle handelsvegar kryssar regionen mellom byane. Den førande byen i Pentapolitana var Košice.

Kjelder 
 Denne artikkelen bygger på «Pentapolitana» frå , den 9. april 2009. 
 

Slovakisk historie
Dave Davies

David Russell Gordon Davies () er ein engelsk rockemusikar som er mest kjend som sologitaristen i rockebandet The Kinks.

I 2003 vart Davies rangert på 88. plass av musikkmagasinet Rolling Stone på lista deira over dei 100 største gitaristane gjennom tidene.

The Kinks 

Han grunnla The Kinks i lag med Pete Quaife i 1963. Broren hans, Ray, som vart det mest kjende medlemmet i bandet, kom med like etter. Kvartetten var komplett då trommeslagar Mick Avory kom med. Davies hadde eit turbulent forhold til Avory, som av ein av årsakene til at sistnemnde forlet bandet på midten av 80-talet.

Bandet gav seg i 1996, men Davies heldt fram som soloartistar fram til han fekk slag i 2004. 

Sjølv om han aldri vart like kjend som den eldre broren, som skreiv dei fleste songane til the Kinks, skreiv Dave Davies eit par hitar òg. Av desse finn ein «Death of a Clown», «Love Me Till The Sun Shines», «Susannah's Still Alive» og «Living on a Thin Line». Han er òg kjend for den nyskapande stilen med powerchord som ein kan høyre på singelen «You Really Got Me» frå 1964.

Bakgrunnsstoff 
 Offisiell side

Kjelder 
 Denne artikkelen bygger på «Dave Davies» frå , den 9. april 2009. 
 oppgav desse kjeldene:

The Kinks-medlemmar
Engelske rockegitaristar
Engelske songarar
Musikarar frå London
Sologitaristar
Mick Avory

Michael Charles Avory () er ein engelsk trommeslagar og perkusjonist, mest kjend som medlem av det engelske rockebandet The Kinks, som han vart med i kort tid etter dei starta i 1964. Han var med i bandet til 1984, då han forlet dei etter lang tids krangling med gitarist Dave Davies. Utanom Davies-brørne er han den som har vore med lengst i bandet. 

Han var ikkje like støyande som andre trommeslagarar på 60- og 70-talet, som Keith Moon eller John Bonham, men var kjend som ein talentfull og presis trommeslagar. Avory var hovudsakleg inspirert av jazztrommeslagarar som Art Blakey, Max Roach, Joe Morello og Shelly Mann. Sjølv om han har vorte oversett i forhold til andre medlemmer i bandet, er det klart at han har vore medverkande til The Kinks-stilen. Ray Davies sa om han: «Mick hadde ein viktig stil. Mick var ikkje ein stor trommeslagarar, men han var ein jazztrommelsgarar - av smae skule og periode som Charlie Watts.»

Kjelder 
 Denne artikkelen bygger på «Mick Avory» frå , den 9. april 2009. 

The Kinks-medlemmar
Engelske trommeslagarar
Pete Quaife

Pete Quaife eller Peter Alexander Greenlaw Quaife ()  var ein engelsk musikar, kunstnar og forfattar. Han var med å starte det engelske rockebandet The Kinks, der han spelte bass frå 1963 til 1969.

Etter The Kinks var han med nokre år i bandet Mapleoak. Han flytta til Danmark på 1970-talet og vidare til Canada på 1980-talet. Han flytta attende til Danmark i 2005.

Kjelder 
 Denne artikkelen bygger på «Pete Quaife» frå , den 20. juni 2013. 
 

Engelske bassistar
The Kinks-medlemmar
Døde av nyresvikt
Kinks av The Kinks

Kinks er debutalbumet til det engelske rockebandet The Kinks, utgjeve i 1964. I USA kom albumet ut som You Really Got Me med tre songar mindre. 

Albumet kom ut på ny i 1998, og igjen i 2004, med tolv bonussongar. I 2011 kom ei luksus utgåve med enno fleire bonusspor.

Innhald

Britisk original

You Really Got Me (USA)

Bonusspor på 2004-utgåve

Medverkande
The Kinks
Ray Davies – solovokal (2, 3, 5, 7-9, 11, 13-14), rytmegitar, klaverinstrument, munnspel
Dave Davies – sologitar, korvokal og solovokal (1, 4, 6, 12)
Pete Quaife – bassgitar, korvokal
Mick Avory – trommer, tamburin

Andre medverkande
Jimmy Page – 12-strengs akustisk gitar (6, 12)
Jon Lord – orgel (9)
Bobby Graham – trommer (1-7, 10, 12)
Rasa Didzpetris-Davies - korvokal på «Stop Your Sobbing»
Perry Ford - piano (7)

Produksjon
Simon Heyworth – remastering
Klaus Schmalenbach – design, fotografi

Kjelder 
 Denne artikkelen bygger på «Kinks (album)» frå , den 9. april 2009. 
 

Debutalbum frå 1964
The Kinks-album
Album produserte av Shel Talmy
Pye Records-album
Reprise Records-album
You Still Want Me

«You Still Want Me» var den andre singelen til The Kinks. Han kom ut 17. april 1964. Songen er skriven av Ray Davies og var den første sjølvskrivne singelen bandet gav ut. Songen vart produsert av Shel Talmy. Som føregangaren gjekk han ikkje inn på salslista då han kom ut. Dette førte til at Pye Records vurderte å droppe bandet. Men den massive suksessen til den neste singelen deira, «You Really Got Me», sikra at bandet vart verande på Pye fram til 1970 då kontrakten deira gjekk ut.

Medverkande
Ray Davies - vokal
Dave Davies - gitar
Pete Quaife - bass
Mick Avory - trommer

Bakgrunnsstoff
 

The Kinks-songar
Singlar frå 1964
Songar frå 1964
Songar produserte av Shel Talmy
Songar skrivne av Ray Davies
Pye Records-singlar